钦定古今图书集成/明伦汇编/氏族典/第365卷 > 《唐书》 > 《宰相世系表》
## 钦定古今图书集成/明伦汇编/氏族典/第365卷 > 《唐书》 > 《宰相世系表》

岑氏出自姬姓。周文王异母弟耀子渠，武王封为岑
子，其地梁国北岑亭是也，子孙因以为氏。世居南阳
棘阳。后汉有征南大将军、舞阳壮侯岑彭，字君然，生
屯骑校尉、细阳侯遵。遵曾孙像，南郡太守。生晊，字公
孝，党锢难起，逃于江夏山中，徙居吴郡。生亮伯。亮伯
生轲，吴会稽、鄱阳太守。六子：宠、昏、安、颂、广、晏后徙盐
官。十世孙善方。

《岑氏宰相》三人。文本、羲、长倩。